## NÁRODNÁ RADA SLOVENSKEJ REPUBLIKY

# V. volebné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1356/2011

**310a**

**Správa**

**Výboru Národnej rady Slovenskej republiky pre sociálne veci o výsledku prerokovania návrhu strategických zámerov činnosti Sociálnej poisťovne na obdobie rokov 2011 – 2016 (tlač 310)**

 Výbor Národnej rady Slovenskej republiky pre sociálne veci ako gestorský výbor k návrhu strategických zámerov činnosti Sociálnej poisťovne na obdobie rokov 2011 – 2016 (tlač 310) (ďalej len „návrh“) podáva Národnej rade Slovenskej republiky túto správu výboru.

**I.**

 Predseda Národnej rady Slovenskej republiky rozhodnutím z 5. apríla 2011 č. 308 pridelil návrh na prerokovanieVýboru Národnej rady Slovenskej republiky pre sociálne veci v termíne do 13. mája 2011 s tým, že Národnej rade Slovenskej republiky podá informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

**II.**

 Výbor Národnej rady Slovenskej republiky pre sociálne veci svojim uznesením z 12. mája 2011 č. 58 súhlasil s návrhom a odporúča ho Národnej rade Slovenskej republiky schváliť.

**III.**

 Z uznesenia výboru nevyplývajú pre Národnú radu Slovenskej republiky žiadne návrhy.

**IV.**

 Výbor Národnej rady Slovenskej republiky pre sociálne veci ako gestorský výbor svojim uznesením z 12. mája 2011 č. 58 odporúča Národnej rade Slovenskej republiky uvedený návrh

**schváliť.**

**V.**

 Gestorský výbor určil spravodajcu Júliusa Brocku predložiť Národnej rade Slovenskej republiky správu výboru o výsledku prerokovania uvedeného návrhu vo výbore a návrh na uznesenie Národnej rady Slovenskej republiky, ktorý tvorí prílohu správy.

**Bratislava 12. mája 2011**

**Július Brocka v. r.**

**predseda výboru**

**NÁRODNÁ RADA SLOVENSKEJ REPUBLIKY**

**V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1356/2011

**Návrh**

# Uznesenie

### Národnej rady Slovenskej republiky

**z .... mája 2011**

k návrhu strategických zámerov činnosti Sociálnej poisťovne na obdobie
rokov 2011 - 2016 (tlač 310)

## Národná rada Slovenskej republiky

##  po prerokovaní

##  podľa § 122 odsek 4 písm. c) zákona č. 461/2003 Z. z. o sociálnom poistení v znení zákona č. 677/2006 Z. z.

**schvaľuje**

návrh strategických zámerov činnosti Sociálnej poisťovne na obdobie rokov 2011 – 2016.